stanford-oval/wikipedia huggingface dataset:
แอปเปิล (บริษัท)
ประวัติ > 2007-2011: การประสบความสำเร็จของไอโฟน

ในงาน Macworld Expo วันที่ 9 มกราคม 2007 สตีฟ จ๊อบส์ได้เปิดตัวไอโฟนเป็นครั้งแรกที่พลิกหน้าวงการโทรศัพท์มือถือและในวันเดียวกันนี้ได้เปลี่ยนชื่อบริษัทโดยตัดคำว่าคอมพิวเตอร์ออกเพื่อเข้าสู่ตลาดอิเล็กทรอนิกส์
และในปี 2008 ได้เปิดตัวแอปสโตร์เป็นครั้งแรกในไอโฟน 3จี และในปีเดียวกันได้เปิดตัวแมคบุ๊กแอร์ที่บางลงกว่าแมคบุ๊กโปรแต่มีราคาถูกกว่าแมคบุ๊กโปร
นิตยสารฟอร์จูนมอบตำแหน่งให้กับแอปเปิลที่ชื่นชมมากที่สุดของ บริษัททั้งหมดในปี 2008, 2009 และ 2010 บริษัทได้รับการวิจารณ์อย่างกว้างขวางทั้งสำหรับผู้ใช้และทั้งแรงงานผู้เหมาและสิ่งแวดล้อมและแนวทางธุรกิจ
และในวันที่ 27 มกราคม 2010 สตีฟ จ๊อบส์เปิดตัวไอแพดเป็นครั้งแรกในเดือนมิถุนายน 2010 ได้เปิดตัวไอโฟน 4และเปลี่ยนชื่อซอฟต์แวร์ของไอโฟนจากไอโฟนโอเอสเป็นไอโอเอสและไอโฟนรุ่นแรกที่มีกล่องหน้าและมีเฟซไทม์
และในวันที่ 17 มกราคม 2011 จ๊อบส์ประกาศในบันทึกของแอปเปิลว่าจ๊อบส์จะลาป่วยให้ทิม คุกเป็น CEO ชั่วคราวแทน
และในเดือนมิถุนายน 2011 จ๊อบส์ได้เปิดตัวไอคลาวด์แทนโมบายล์มีในงาน WWDC 2011 จ๊อบส์เปิดตัวผลิตภัณฑ์สุดท้ายก่อนที่จะเสียชีวิต
และในวันที่ 24 สิงหาคม 2011 จ๊อบส์ได้ลาออกจากแอปเปิลจากการเป็น CEO ให้ทิม คุก เป็น CEO แทน
ประวัติ > 2011-ปัจจุบัน ทิม คุก เป็น CEO

ในวันที่ 5 ตุลาคม ค.ศ. 2011 สตีฟ จ๊อบส์ เสียชีวิตด้วยโรคมะเร็งตับอ่อนหลังได้เปิดตัว ไอโฟน 4เอส เพียงแค่วันเดียว
และในวันที่ 9 กันยายน 2014 ทิม คุกได้เปิดตัวแอปเปิลวอตช์เป็นสมาร์ทวอตซ์เป็นนาฬิกาสุขภาพ
ในเดือนมิถุนายน 2017 ได้เปิดตัวโฮมพอดเป็นลำโพงอัจฉริยะในงาน WWDC 2017 และในปีเดียวกันแอปเปิลได้ย้ายอาคารสํานักงานจาก Apple Campus ถนน One Infinite Loop ไปยัง แอปเปิลพาร์ก ถนน One Apple Park Way ที่อยู่ใกล้เคียงกับอาคารสํานักงานของแอปเปิลเดิม
ในงาน WWDC 2020 คอมพิวเตอร์แมคของแอปเปิลเปลี่ยนซีพียูอีกครั้งในรอบ 15 ปี จากชิปอินเทล เอกซ์86-64 เป็นชิปแอปเปิลซิลิคอนและคอมพิวเตอร์ของแอปเปิลที่ใช้ชิปแอปเปิลซิลิคอนรุ่นแรกคือ แมคบุ๊กแอร์ M1
ต่อมาในปี 2021 ได้เปิดตัว ไอแมค 24 นิ้ว (M1) และใช้ชิป Apple M1 และการกลับมาที่มีหลากหลายสี เหมือนตอน iMac G3 ที่เปิดตัวในปี 1998
ต่อมาในปี 2022 ได้เปิดตัว macOS 13 iOS 16 ในงาน WWDC 2022 และได้ปรับปรุงโดยการเพิ่มระบบหน้าจอ Lock Screen สามารถเปลี่ยนฟอนต์ตัวเลขหน้าจอล็อกได้
{{ในงาน WWDC 2023 เปิดตัว แอปเปิลวิชันโปร พร้อม macOS 14 Sonoma, iOS 17 และอื่น ๆ}}
ผลิตภัณฑ์

แมค
ไอโฟน
ไอแพด
วิชั่นโปร
แอปเปิลวอตช์
แอปเปิลทีวี
แอร์แท็ก
แอร์พอด
แมคบุ๊กโปร
แมคบุ๊กแอร์
ไอแมค
โฮมพอด
โฮมพอดมินิ
แมคมินิ
แมคสตูดิโอ
แมคโปร
รายนามนักวาดการ์ตูนไทย

รายชื่อนักวาดการ์ตูนไทยต่อไปนี้เรียงตามลำดับอักษรในพจนานุกรมไทย โดยยึดถือชื่อ-นามสกุลจริงเป็นหลักในการเรียงลำดับ ส่วนนามปากกานั้นใส่ในวงเล็บไว้ หากยังไม่ทราบชื่อ-นามสกุลจริงจึงใส่นามปากกาแทน
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ
ก

กาย เบ็ญจ์ (กาย)
กระโจน
กิตติพัชญ์ เจริญสิริพัฒนะ (ต่อ)
โกสิน เจียมชูโรจน์ (น้อย)
โกสินทร์ จินสีคง
โกสินทร์ ชิตามร
กานดา หวังดี (Honeyhachi)
เกียรติชัย มาไกล (ซอย)
กัมพล แซ่เอียว
ข

ขุนปฏิภาคพิมพ์ลิขิต (เปล่ง ไตรปิ่น) (นามปากกา: เปล่ง)
ขวัญชนก พีระปกรณ์
จ

จตุรงค์ จิตวัฒนาธรรม (ASDJ)
จักรนรินทร์ พรหมอินทร์ (รินทร์)
จักรินทร์ เรืองเกตุ
จักรพงศ์ กว้างขวาง (เด่น)
จักรพันธ์ ห้วยเพชร (ต้น)
จิ๋ว
จีรพงษ์ ศรนคร (ยุง)
จุลศักดิ์ อมรเวช (จุก เบี้ยวสกุล)
จำนงค์ รอดอริ
จำนูญ เล็กสมทิศ (จุ๋มจิ๋ม)
จุรินทร์ ลักษณวิศิษฎ์ (อู๊ดด้า)
เจตน์ มหาเกตุ (ต๋อย ว.ในวังชาย)
เจิด มหาเกตุ
แจ่ม พัฒนกุล (นายงอแง)
จุง ซากุระ
ฉ

ฉันท์ สุวรรณบุณย์ (บุณย์)
เฉลิม วุฒิโฆษิต (เฉลิมวุฒิ)
เฉลิม อัคภู
ฉลอง คำผา
ฉัตรชัย วรเสน
ช

ช่วง ชุ่มวงศ์ (ช่วง)
ชุมพร แก้วสาร (หลังฉาก)
ชูชาติ หมื่นอินกุล (หมื่น)
เชษฐา
ชัยวัฒน์ สุวัฒนรัตน์(กุ่ย)
ชัยยันต์ สุยะเวช (ตาโปน)
ชำนาญ จุฬาจตุศศิระรัตน์
ชานุ บุญไชยะ
ชัยพร พานิชย์รุทติวงศ์
ชยพล นุกูลกิจ
ด

ดนัย มาลารัตน์ (นัย)
เดชาชาติ เทียนเสม
ดุสิต กลัตชาติ
เด็ดเดี่ยว เหล่าสินชัย
ณ

ณรงค์ จรุงธรรมโชติ (ขวด)
ณรงค์ ประภาสะโนบล (รงค์)
ณัฐพล อยู่วิทยา
ณัฐพล กิติคุณธรรม
ต

เตรียม ชาชุมพร
โต๊ด โกสุมพิสัย
ไตรภัค สุภวัฒนา(Puck)
ท

ทรงศีล ทิวสมบุญ
ทวิรัชต์ เตียนสำรวย (เดีย)
ทวี วิษณุกร (ทวี เย็นฉ่ำ)
ทวีศักดิ์ วิริยะวรานนท์
ทองเติม เสมรสุต (บันทัม)
แทนไท จันทร์จอม (แทน)
ทรงชัย ธรรมรัตน์นางกูล
ทรงวิทย์ สี่กิติกุล (เส่ง)
เทพฤทธิ์ สุดสาร (โก้)
ธ

ธรรมรัตน์ รมย์นุกูล (ไก่ กุ๊กกิ๊ก)
ธรรรักษ์ แสงสุวรรณ (เดี่ยว, มะเดี่ยวศรีหลานยายปริก)
ธัญญะ อุทธกานนท์ (ธัญญะ)
ธัญญา จันทะราช (ตุ่น สามดาว)
ธิดารัตน์ แซ่ตั้ง
ธนิสร์ วีรศักดิ์วงศ์ (ภูมิ สะอาด)
ธวัช รุกขวรกุล (Black Tohfu A) การิน ปริศนาคดีอาถรรพ์
ธิติ สุขประสงค์ผล (กฏ) ลา ฟลอร่า โรงเรียนป่วนก๊วนเจ้าหญิง
ธเนตร ปรีดารัตน์
ธีรกุล สิงหะไชย (โก๋เป้)
น

นิพนธ์ เสงี่ยมศักดิ์ (นิค)
นิวัฒน์ ทองสุข (จ๊ะโอ๋)
นิวัฒน์ สิงห์สมาน
นายต้น
นิวัฒน์ ธาราพรรค์ (ราช เลอสรวง)
นพ วิฑูรย์ทอง (White Crow)
นิรันดร สีหาราช (น. สีหาราช, น. สีหาราช บ่หล่อ แต่จน,อาร์ตี้)
นันทวุฒิ หุ่นเจริญ
นริศร์ โพธ์ขุน (YUGO)
นันทรัตน์ แก้วรัตนอัมพร
นีรชา ศิริไชย
นรงค์ เฮงสวัสดิ์
เนติธร ภณภาณุ (Bysne)
บ

บัญชา-คามิน
บุญเชิด แช่มประเสริฐ (Ice Hornet)
ป

ปาราเมศ แหล่งสนาม (ฝาย)
ปราโมทย์ ทับทองดี (โมทย์)
ปรัชญา สิงห์โต
ประยูร จรรยาวงษ์ (จรรย์, ศุขเล็ก)
นาวาอากาศเอกประเวส สุขสมจิตร (ปิยะดา)
ปวิตร ตรีเมฆ (ปู)
ปยุต เงากระจ่าง
ประเสริฐ อุชุการ
ประมิตร ดวงพล (นัท สตูดิโอ, ครูต้น, ตะต้นคร้าบ, aton studio)
ปรมพร วิจิตร
ประจักร ผุดผ่อง
ประจักษณ์ จั่นเพ็ชร์ (Si-O)
ประพันธ์ ไกรวัฒนาวงศ์ (Lek)
ปืยพัชร์ จีโน่ (Art Gino)
ปัญรสี อรุณรัตนานนท์
ปราง ธงไชย (Ancienttear C. Zanael)
ผ

ผดุง ไกรศรี (เอ๊าะ)
พ

พงศ์ภีระ ชนะพงศ์มานนท์ (Phongpera)
พนม สุวรรณบุณย์ (เนรมิตร์)
พนัส คุ้มคำมี (ดั๊มพ์ ด๊อกแด๊ก)
พรพล สำหรับสุข (น็อต)
พรพิทักษ์ ประเสริฐ (ก้าง)
พล พิทยาสกุล (พล)
พลังกร สุรเดช (พลังกร)
พัชราภา ศรีชราชัย
พาณี อิทธิบำรุงรักษ์
พิทักษ์ นามเกษม
พิจารณ์ ตังคไพศาล (หนุ่ย, กระป๋อง)
พิชิต สรรพพันธ์ (ก๊อก)
พิมน กาฬสีห์ (ตุ๊กตา)
พิเชษฐ์ วัฒนเวสกร (การันต์)
เพียงพิชญ์ ศาสตร์ศศิ (Vic)
พิรุณ บุญประเสริฐ (วุ่น)
โพชฌงค์ ทองอนันต์ (ต่อ เดลินิวส์)
พิศาล เพ็งทรวง
พรทิพภา พานิชพัฒน์ (Bluecat)
พรหมสวัสดิ์ ภูครองทุ่ง (ภู ครองทุ่ง)
พงษ์พัฒน์ เพชรรัตน์
พงษ์นาจ บัวสุวรรณ
พิฑูรย์ ปานทองเสม (NekoEyes)
พัชร พุ่มจันทร์
พุทธนา พลสิทธ์
พูลชัย พงษ์สุวรรณ
พุฒินาท กิจเจริญสวัสดิ์ (DJNY)
ฟ

ฟื้น รอดอริ
ภ

ภักดี แสนทวีสุข (ต่าย)
ภัคสุภา กุลวณิชย์ (เกี๊ยวซ่าดิบ)
ภาคภูมิ น้อยวัฒน์ (พระภูมิ)
ภานุวัฒน์ บุญลือกุล
ภานุวัฒน์ วัฒนนุกูล (มิดไนท์สตูดิโอ)
ภูวดล ปุณยประยูร (เอ๊ะ)
ภุชงค์ คล่องวานิชกิจ (Black Tohfu P) การิน ปริศนาคดีอาถรรพ์
ภูริณัฐ กำใจ (Tan-Star)
ภาสกร กฤษมัย
ภูรี กาญจนภาค
ฤ

ฤทธี สันติมงคลพงศ์
ม

มงคล วงศ์อุดม
มนต์ชัย ภู่แสงสะอาด
มนตรี คุ้มเรือน
มังกร สรพล (มังกร)
มาฆพร สาทิสสะรัตน์ (รัตนะ สาทิส)
มุนินทร์ สายประสาท (นามปากกา : มุนินฺ)
ไมตรี ตัถย์วิสุทธิ์ (หนึ่ง)
ร

หม่อมหลวงรองฤทธิ์ ปราโมช (ตั้ม)
เรืองศักดิ์ ดวงพลา (ฟู)
รณเดช ส่องศิริ (เดช)
พตท.หญิง.พญ.รัชกร อนันต์ภาดา (Dr.eyri)
ล

ลักษมี วศิษฎ์นิฏิวัฒน์ (Dimsum Studio)
ย

ยุทธภูมิ ตั้งสิริสัมฤทธิ์ (ต๊ะ)
ว

วินิจ เหรียญจินดา (ผู้บุกเบิกวงการการ์ตูนไทย ในสมัยยุค 2510 -2539) ด้วยผลงานมากมาย อาทิเช่น การ์ตูนดรุณ, การ์ตูนคุณหนู, นิทานแสนสนุก,ขวัญตา,เพื่อนเรียนและการ์ตูนทานตะวัน
วัชรินทร์ เรียม
วชิระ เพชรมณีนิลใส (Nonworld)
วิเชียร ลี้
วนิดา นิรมร
วัฒนา เพ็ชรสุวรรณ (วัฒนา, ตาโต)
วาทิน ปิ่นเฉลียว (ต่วย)
วิตต์ สุทธเสถียร (วิตามิน)
วิรัตน์ ยืนยงพัฒนากิจ (เอก วิรัตน์)
วิริยะ สงวนหงส์
วีรกุล ทองน้อย (พ.บางพลี)
วีระชัย ดวงพลา (เดอะดวง)
วีระเดช ไกรศรี (อ๋อน)
วีรนิตย์ แสงสว่าง (จี)
วีรวิชญ์ ธนพงศ์ทวีวุฒิ (ก่ออิฐ, ปีกนกบูรพา)
วิศุทธิ์ พรนิมิตร
วิเชียร พุ่มผล (กัปตัน)
วรา เตมียพันธ์ (T.Wara)
วรรณสิทธ์ ยาตรา
วิทูล ทองสุข
วิโรจน์ มะณีย์ (บอย)
วิโรจน์ เรืองศิริ (มร.บีสต์)
วัชระ ส่งสมบูรณ์ (จอรจ์)
วิศรุต กงไกรลาศ (ระทม)
วลัยกร สมรรถการ (ต้องการ)
วัชระพันธ์ ธณกิจจำรูญ (Minniwa)
วิษณุ นิจปิยนันท์
ศ

ศักดา แซ่เอียว (เซีย)
ศักภพ เสาใบ (ณ.ภพเสาใบ)
ศิรินันท์ วิชาตรง (เอ๋ จุ๊มุ๊)
ศรัทธา แสงทอน (ปอนด์ สตอรี่ออนเดอะวอลล์)
ศุภชัย ลัทธิรมย์ (ป้อม)
ศุภมิตร จันทร์แจ่ม (ปุ๋ย เดวิล)
เศวต อติยศพงศ์ (บัฟ)
ศรายุทธ์ ภูสมจิตร์
ศักดา แสงสุกวาว (Blade Of Fury)
ส

สกนธ์ แพทยกุล
สกล เหลี่ยมมุกดา (Black Tohfu S) การิน ปริศนาคดีอาถรรพ์
สงบ แจ่มพัฒน์ (แจ่ม)
สมชัย กตัญญุตานันท์ (ชัย ราชวัตร)
สมชาย ปานประชา
สมบัติ คิ้วฮก
สมพงษ์ สุวรรณดี (โดด)
สกาล ศรีสุวรรณ (Studio Hive)
สละ นาคบำรุง
สวัสดิ์ จุฑะรพ
สัญญา พูลศรี (สัญ)
สิทธิพร กุลวโรตตมะ (อ๋า)
สิริพร ตรัสโกษีย์ (สิริน)
สุชาติ พรหมรุ่งโรจน์ (หมู นินจา)
สุชีพ ณ สงขลา (วัตต์)
สุทธิชาติ ศราภัยวานิช (SS)
สุพจน์ อนวัชกชกร (Supot A.)
สุพล เมนาคม (ต้อม)
สุรพล ล่อใจ  (เหยี่ยว เบี้ยวสกุล)
สุริยา อุทัยรัศมี (น้อยหน่า)
เสถียร หาญคุณตุละ (จิงโจ้)
สุธารส เนินปลอด (เทม)ลา ฟลอร่า โรงเรียนป่วนก๊วนเจ้าหญิง
สุรศักดิ์ ตรีนนท์
สุธรรม กังวาลไกร(ปิง)
ไสว เฉลียวชาติ
สมชาย ดาผา (ยิ้ม)
สำราญ จารุกุลวนิช(ผู้วาด อัคนี)
ห

เหม เวชกร
อ

อดิเรก อารยะมนตรี
อรรถศาสตร์ ตุลารักษ์ (อรรถ)
อรรณพ กิติชัยวรรณ (แอ๊ด เดลินิวส์, แอ๊ด มติชน)
อรุณ วัชระสวัสดิ์ (อรุณ)
อรรถวุฒิ มีศรี
อรนุช วงศ์ (Midnight Tea)
อเบศ ลิ้มละมัย
อรุณทิวา วชิรพรพงศา
อภินัย ประดิษฐ์
อภิชาติ รอดวัฒนกุล
เอกชัย ไตรวิทยาวุฒิ
เอกชัย รอดตโนด
เอกราช บรรดาศักดิ์
เอกรัฐ มิลินทะภาส (Formalin)
เอกภพ ละครแก้ว
เอกสิทธิ์ อาจหาญ (Nishi Kita)
เอนก ร้อยแก้ว
อ้อ อ่อนน้อม
อัครเดช มณีพันธุ์ (โย่ง)
อาคม คเชนทร์ (โทน)
อารีเฟน ฮะซานี (เฟน สตูดิโอ)
อัญชา กลิ่นสุคนธ์
อดิศักดิ์ พงษ์สัมพันธ์ (ด๊าส)
อินทรายุทธ เทพคุณ (Yojinbo)
เอกสิทธิ์ ไทยรัตน์
โอม รัชเวทย์
โอรส ตรัสโกษีย์ (Caveman)
โอฬาริก จารุวัฒน์ (ลิ่ว)
อนุวัฒน์ ไชยเมือง (อ่อน ขายหัวเราะ, แก๊ก สวนเด็ก)
อธิษฐาน วงศ์สารศรี (ปุ๊ สวนเด็ก)
เอกศิลป์ สุขหรี่ (วณิพกพเนจร)
อ๊อด ครรชิต (อ๊อด อุบล)
อนันต์ ฐิตาคม (หลิว)
องอาจ ชัยชาญชีพ (โตโต้)
อมรลาภ พรหมสุวรรณ (จ๊อด8ริ้ว)
อาทิตย์ อาวากุล
แหล่งข้อมูลอื่น

ข้อมูลนักวาดการ์ตูนไทยเพจบ้านการ์ตูนไทยหอสมุดวังท่าพระ
รีวิวการ์ตูนไทย
guy ben
จุลศักดิ์ อมรเวช,ตำนานการ์ตูน สำนักพิมพ์แสงดาว (2544) ISBN 974-7344-41-6
นิรวาณ คุระทอง. (2553). ประวัติย่อการ์ตูนไทย. สำนักพิมพ์ LET'S Comic. ISBN 9786169012863
หลวงคหกรรมบดี (ชม จารุรัตน์)

| อำมาตย์ตรีหลวงคหกรรมบดี  (ชม จารุรัตน์)ท> ม. |
| --- | --- |


รัฐมนตรี
ดำรงตำแหน่ง 2 กุมภาพันธ์ พ.ศ. 2489 – 24 มีนาคม พ.ศ. 2489
นายกรัฐมนตรี: ควง อภัยวงศ์
รัฐมนตรีช่วยว่าการกระทรวงอุตสาหกรรม
ดำรงตำแหน่ง 11 พฤศจิกายน พ.ศ. 2490 – 21 กุมภาพันธ์ พ.ศ. 2491
นายกรัฐมนตรี: ควง อภัยวงศ์
ก่อนหน้า: หม่อมหลวงอุดม สนิทวงศ์
ถัดไป: นาวาเอก หลวงประสิทธิ์จักรการ(พ้วน โหตรภวานนท์)
รัฐมนตรีช่วยว่าการกระทรวงคมนาคม
ดำรงตำแหน่ง 25 กุมภาพันธ์ พ.ศ. 2491 – 8 เมษายน พ.ศ. 2491
นายกรัฐมนตรี: ควง อภัยวงศ์
ก่อนหน้า: หม่อมหลวงอุดม สนิทวงศ์
ถัดไป: พลตรี สวัสดิ์ สวัสดิรณชัย สวัสดิเกียรติ
เลขาธิการสภาผู้แทนราษฎร คนที่ 2
ดำรงตำแหน่ง 10 ธันวาคม พ.ศ. 2476 – 10 สิงหาคม พ.ศ. 2484 (7 ปี 244 วัน)
นายกรัฐมนตรี: พลเอก พจน์ พหลโยธิน   จอมพล ป. พิบูลสงคราม
ก่อนหน้า: หลวงประดิษฐ์มนูธรรม (ปรีดี พนมยงค์)
ถัดไป: ทองเปลว ชลภูมิ
 
ข้อมูลส่วนบุคคล
เกิด: 16 มิถุนายน พ.ศ. 2435
เสียชีวิต: 17 มกราคม พ.ศ. 2509 (73 ปี)
คู่สมรส: นางภัทรา (สุนทรเวช)
บุตร: 5 คน
บุพการี: พระยาศรีสังกร (ตาด จารุรัตน์) (บิดา) คุณหญิงตาบ (วัชราภัย) ศรีสังกร (มารดา)

อำมาตย์ตรี หลวงคหกรรมบดี  (ชม จารุรัตน์) สมาชิกสภาผู้แทนราษฎรชั่วคราว พ.ศ. 2475, คณะกรรมานุการพิจารณาร่างเค้าโครงเศรษฐกิจแห่งชาติ หลวงประดิษฐ์มนูธรรม (สมุดปกเหลือง), เลขาธิการสภาผู้แทนราษฎร , เลขาธิการคณะรัฐมนตรี, ปลัดกระทรวงคมนาคม,รัฐมนตรี , รัฐมนตรีช่วยว่าการกระทรวงอุตสาหกรรม และรัฐมนตรีช่วยว่าการกระทรวงคมนาคม
ประวัติ

หลวงคหกรรมบดี (ชม จารุรัตน์) เป็นบุตรชายคนโตของพระยาศรีสังกร (ตาด จารุรัตน์) ประธานศาลฎีกากับคุณหญิงตาบ (วัชราภัย) ศรีสังกร ธิดาหลวงอุปการโกษากร (เวท วัชราภัย) มีพี่น้องร่วมบิดา-มารดา 3 คน ได้แก่
หลวงคหกรรมบดี (ชม จารุรัตน์)
นางทวี (จารุรัตน์) สมรสกับ พระสนิทวงศ์อนุวรรต (ม.ร.ว.พร้อมใจ สนิทวงศ์)
นายอาณัติ จารุรัตน์ สมรสกับ นางเสงี่ยม (สุนทรธรรม)
การศึกษา

หลวงคหกรรมบดีศึกษาระดับมัธยมจากโรงเรียนวัดสุทธิวราราม (เลขประจำตัว ส.ธ. 303) และโรงเรียนเทพศิรินทร์ จากนั้นสำเร็จวิชารัฐศาสตร์ จากกรุงปารีส ประเทศฝรั่งเศส
การทำงาน

ดำรงตำแหน่งผู้แทนราษฎรชั่วคราวชุดแรก ซึ่งได้รับการแต่งตั้งจากคณะผู้รักษาพระนครฝ่ายทหาร
ดำรงตำแหน่ง เลขาธิการสภาผู้แทนราษฎร ระหว่างวันที่ 10 ธันวาคม พ.ศ. 2476  - 10 สิงหาคม พ.ศ. 2484 และเป็นหนึ่งในเจ้าหน้าที่ชุดแรกก่อนมีการจัดตั้งกรมเลขาธิการสภาผู้แทนราษฎรขึ้นตามกฎหมาย
ดำรงตำแหน่ง ปลัดกระทรวงคมนาคม ในสมัยนายพันตรีหลวงโกวิทอภัยวงศ์ เป็นรัฐมนตรีว่าการกระทรวงคมนาคม
ดำรงตำแหน่ง เลขาธิการคณะรัฐมนตรี ระหว่าง 11 กุมภาพันธ์ พ.ศ. 2489 - 27 มีนาคม พ.ศ. 2489
ดำรงตำแหน่ง รัฐมนตรี ในพ.ศ. 2489 ในคณะรัฐมนตรี คณะที่ 14 สมัยนายควง อภัยวงศ์
ดำรงตำแหน่ง รัฐมนตรีช่วยว่าการกระทรวงอุตสาหกรรม ในปี พ.ศ. 2490 ในรัฐบาลของนายพลเรือตรีถวัลย์ ธำรงนาวาสวัสดิ์
ดำรงตำแหน่ง รัฐมนตรีช่วยว่าการกระทรวงอุตสาหกรรม ระหว่างปี  พ.ศ. 2490 - พ.ศ. 2491 ใน คณะรัฐมนตรี คณะที่ 19 สมัยนายควง อภัยวงศ์
ดำรงตำแหน่ง รัฐมนตรีช่วยว่าการกระทรวงคมนาคม ระหว่างปี  พ.ศ. 2491 ใน  คณะรัฐมนตรี คณะที่ 20 สมัยนายควง อภัยวงศ์เป็นนายกรัฐมนตรี
การทำงาน > กรรมานุการพิจารณาเค้าโครงเศรษฐกิจแห่งชาติ

ในวันที่ 12 มีนาคม พ.ศ. 2476 เวลา 08.20 นาฬิกา ที่ห้องประชุมวังปารุสกวัน ซึ่งขณะนั้นคณะผู้เปลี่ยนแปลงการปกครองใช้เป็นสถานที่ทำงานหลายอย่างของกลุ่มผู้ก่อการ ได้มีการประชุม ‘กรรมานุการ พิจารณาเค้าโครงเศรษฐกิจแห่งชาติ’ โดยมีผู้เข้าร่วมประชุมจำนวน 14 คน ดังมีรายนามต่อไปนี้
หลวงคหกรรมบดี
หลวงเดชสหกรณ์
หลวงเดชาติวงศ์วราวัฒน์
พันเอกพระยาทรงสุรเดช
นายทวี บุณยเกตุ
นายแนบ พหลโยธิน
หลวงประดิษฐมนูธรรม
นายประยูร ภมรมนตรี
พระยามโนปกรณ์นิติธาดา
พลเรือโทพระยาราชวังสัน
นายวิลาศ โอสถานนท์
พระยาศรีวิศาลวาจา
หม่อมเจ้าสกลวรรณากร วรวรรณ
หลวงอรรถสารประสิทธิ์
การทำงาน > ตำแหน่งพิเศษ

นายกสมาคมนักเรียนเก่าสุทธิวราราม พ.ศ. 2484 - 2484
การทำงาน > งานเขียน

หน้าที่ในทางเศรษฐกิจแห่งตั๋วแลกเงิน - หลวงคหกรรมบดี (ชม จารุรัตน์) ในวารสารนิติสาส์น (แผนกสามัญ) ปี 2472
เรื่องราวของพันตรีควง อภัยวงศ์
ครอบครัว

ด้านครอบครัว หลวงคหกรรมบดี ได้สมรสกับ นางสาวภัทรา สุนทรเวช มีบุตรธิดารวม 5 คน ดังนี้
นางพงษ์ศิริ (จารุรัตน์) สมรสกับ นายผลึก สิงหผลิน
พล.ต.อ.เสริม จารุรัตน์ อดีตหัวหน้านายตำรวจราชสำนักและสมาชิกวง อ.ส. วันศุกร์ สมรสกับหม่อมเจ้าหญิงวุฒิสวาท วุฒิไชย  พระธิดาในพระเจ้าบรมวงศ์เธอ พระองค์เจ้าวุฒิไชยเฉลิมลาภ กรมหลวงสิงหวิกรมเกรียงไกร ต่อมาหย่าร้างและสมรสใหม่กับคุณหญิงชโลบล (จุลละรัต)
นางทวี สนิทวงศ์
นายกุศล ตีรณสาร
นายอาณัติ จารุรัตน์
เครื่องราชอิสริยาภรณ์

พ.ศ. 2483 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
ดูเพิ่ม

ผู้แทนราษฎรชั่วคราว
รายชื่อเลขาธิการคณะรัฐมนตรีของไทย
เหตุเฮลิคอปเตอร์เบลล์ตกที่จังหวัดนครปฐม พ.ศ. 2516

| --- | --- |
เฮลิคอปเตอร์ของกองทัพบก ลำที่ไม่ได้เกิดอุบัติเหตุ ภาพจากหนังสือ บันทึกลับจากทุ่งใหญ่
สรุปอุบัติเหตุ
วันที่: 29 เมษายน พ.ศ. 2516
สรุป: ไม่แน่ชัด
จุดเกิดเหตุ: อำเภอบางเลน จังหวัดนครปฐม ประเทศไทย
อากาศยานลำที่เกิดเหตุ
ประเภทอากาศยาน: เบลล์ 212
ดําเนินการโดย: กองทัพบกไทย
ทะเบียน: ทบ.6102
ต้นทาง: เขตรักษาพันธุ์สัตว์ป่าทุ่งใหญ่นเรศวร จังหวัดกาญจนบุรี ประเทศไทย
ปลายทาง: กรุงเทพมหานคร ประเทศไทย
จำนวนคน: ?
ผู้โดยสาร: ?
ลูกเรือ: 4
เสียชีวิต: 6
บาดเจ็บ: ?
สูญหาย: 0
รอดชีวิต: ?
เหตุเฮลิคอปเตอร์เบลล์ตกที่จังหวัดนครปฐม พ.ศ. 2516 เป็นอุบัติเหตุที่เกิดกับคณะนายทหารและนายตำรวจชั้นผู้ใหญ่ จำนวนประมาณ 60 คนที่เดินทางไปตั้งค่ายพักแรม เพื่อฉลองวันเกิด และใช้อาวุธสงครามล่าสัตว์ป่าภายในเขตรักษาพันธุ์สัตว์ป่าทุ่งใหญ่นเรศวร จังหวัดกาญจนบุรี ระหว่างวันที่ 26-29 เมษายน พ.ศ. 2516 ทั้งที่มีความพยายามขัดขวางโดยเจ้าหน้าที่อุทยาน สื่อมวลชนและนิสิตนักศึกษาชมรมอนุรักษ์ธรรมชาติ  โดยหนึ่งในผู้ร่วมคณะ มี พันเอกณรงค์ กิตติขจร และดาราสาว เมตตา รุ่งรัตน์ รวมอยู่ด้วย  ต่อมาคณะข้าราชการนี้ได้เดินทางกลับกรุงเทพมหานครด้วยเฮลิคอปเตอร์ของกองทัพบก จำนวน 2 ลำ แต่เฮลิคอปเตอร์ลำหนึ่ง หมายเลข ทบ.6102 เกิดอุบัติเหตุตกระหว่างทาง ที่อำเภอบางเลน จังหวัดนครปฐม มีผู้เสียชีวิต 6 คน ทราบชื่อคือ พ.ต. ไฉน พุกบุญมี ร.อ.อาวุธ อำพันวงศ์ พ.ต.ท. บัญญัติ ไทยภักดี พ.ต.ฉนำ ยุวบำรุง ผู้บาดเจ็บได้แก่ พันตำรวจเอก อมร ยุกตะนันท์ พันโท จำนงค์ รอดเจริญ นาย อนุสรณ์ ยุกตะนันท์ จ่าสิบโท สมรชัย สุขมาก และพบซากสัตว์ป่า โดยเฉพาะซากกระทิง เป็นจำนวนมาก
จอมพลถนอม กิตติขจร นายกรัฐมนตรีในขณะนั้น ออกมาแถลงว่า เฮลิคอปเตอร์ลำที่ตกได้เดินทางไปปฏิบัติภารกิจลับเกี่ยวกับความมั่นคง และการรักษาความปลอดภัยแก่นายพลเน วิน นายกรัฐมนตรีพม่าซึ่งเดินทางมาเยือนประเทศไทยในเวลานั้นพอดี
จากเหตุการณ์นี้ ทำให้เกิดความไม่พอใจในหมู่นักศึกษา  ศูนย์กลางนิสิตนักศึกษาแห่งประเทศไทย (ศนท.) ได้ออกหนังสือชื่อ "บันทึกลับจากทุ่งใหญ่"  เปิดโปงเกี่ยวกับกรณีนี้ ตามด้วยหนังสือชื่อ "มหาวิทยาลัยที่ไม่มีคำตอบ" โดยนักศึกษามหาวิทยาลัยรามคำแหง ส่งผลให้มีการคัดชื่อนักศึกษาจำนวน 9 คน ออกจากมหาวิทยาลัย ด้วยข้อหาว่าเป็นการเสียดสีรัฐบาล และเป็นจุดเริ่มต้นของการประท้วงอย่างต่อเนื่อง และนำมาซึ่ง เหตุการณ์ 14 ตุลา
วันจันทร์ที่ 6 สิงหาคม พ.ศ. 2516 ณ วัดมกุฏกษัตริยาราม มีพิธีพระราชทานเพลิง พ.ต.ท. บัญญัติ ไทยภักดี
นภัทร อินทร์ใจเอื้อ

| นภัทร อินทร์ใจเอื้อร> ง.ภ. |
| --- | --- |

ข้อมูลพื้นฐาน
ชื่อเกิด: ชนินทร์ อินทร์ใจเอื้อ
ฉายา: กัน เดอะสตาร์
เกิด: 23 ตุลาคม พ.ศ. 2533 (34 ปี) จังหวัดสุพรรณบุรี ประเทศไทย
แนวเพลง:  ป็อป  อาร์แอนด์บี  ลูกทุ่ง  ลูกกรุง  มิวสิคัล 
อาชีพ:  นักร้อง  นักแสดง  พิธีกร 
เครื่องดนตรี:  เสียงร้อง  กีตาร์  ขลุ่ย 
ช่วงปี: พ.ศ. 2553–ปัจจุบัน
ค่ายเพลง:  เดอะ วัน เอ็นเตอร์ไพรส์  จีเอ็มเอ็ม แกรมมี่  เลิฟอีส 
นภัทร อินทร์ใจเอื้อ (ชื่อเดิม: ชนินทร์; เกิด 23 ตุลาคม พ.ศ. 2533) ชื่อเล่น กัน เป็นนักร้อง นักแสดง พิธีกรชาวไทย ซึ่งเป็นที่รู้จักจากการได้รับตำแหน่งชนะเลิศการแข่งขันรายการเดอะสตาร์ ค้นฟ้าคว้าดาว ปี 6 เมื่อปี พ.ศ. 2553)
ประวัติ

กันเกิดเมื่อวันที่ 23 ตุลาคม พ.ศ. 2533 จังหวัดสุพรรณบุรี  เป็นบุตรคนกลางของนายชำนาญและนางวรรณา อินทร์ใจเอื้อ จบการศึกษาระดับประถมศึกษาจากโรงเรียนอนุบาลพระบรมราชานุสรณ์ดอนเจดีย์ จังหวัดสุพรรณบุรี จบการศึกษาระดับมัธยมศึกษาจากโรงเรียนสวนกุหลาบวิทยาลัย กรุงเทพมหานคร  จบการศึกษาระดับปริญญาตรี ภาคพิเศษ คณะเศรษฐศาสตร์ มหาวิทยาลัยเกษตรศาสตร์กรุงเทพมหานคร
กันฝึกร้องเพลงตั้งแต่อายุประมาณ 7 ขวบ โดยบิดาเป็นผู้สอน เขาประกวดในรายการ KPN Junior Award ประจำปี พ.ศ. 2543 ซึ่งในขณะนั้นมีอายุเพียง 9 ขวบ และสามารถคว้ารางวัลนักร้องยุวชนดีเด่นแห่งประเทศไทย (ประเภทเพลงไทยลูกทุ่ง) “รางวัลนักเรียนพระราชทาน สมเด็จพระเทพรัตนราชสุดาฯ สยามบรมราชกุมารี[ต้องการอ้างอิง]
เมื่ออายุได้ 13 ปี สอบเข้าศึกษาต่อระดับมัธยมศึกษาจากโควตาพิเศษด้านดนตรีไทยของโรงเรียนสวนกุหลาบวิทยาลัย พ่อและแม่ส่งกันมาอาศัยอยู่ในวัดราชบุรณราชวรวิหาร ซึ่งอยู่ตรงข้ามโรงเรียน ได้อยู่ห้องนักเรียนเรียนดี
เข้าสู่วงการบันเทิง

สำหรับเส้นทางการเข้าสู่วงการบันเทิงของกันนั้น เมื่อปี พ.ศ. 2552 กันได้เข้าแข่งขันในรายการ เดอะสตาร์ 5 มาก่อน ด้วยแนวเพลงลูกทุ่ง-ลูกกรุง แต่ไม่ผ่าน[ต้องการอ้างอิง] จึงได้ฝึกฝนตนเองทางด้านการร้องเพลงจากครูสอนร้องเพลง นนทิยา จิวบางป่า จนในปี 2553 จึงได้มาประกวดอีกครั้งในรายการเดอะสตาร์ 6[ต้องการอ้างอิง]
เข้าสู่วงการบันเทิง > พ.ศ. 2552-2553 > 2552-2553 ประกวดร้องเพลงในรายการเดอะสตาร์ ค้นฟ้าคว้าดาวปี 5-6: ก่อนเป็นแชมป์รุ่น 6

ในปี พ.ศ. 2552 กันได้เข้าประกวดร้องเพลงในรายการ เดอะสตาร์ 5 ในชื่อเดิม คือ "ชนินทร์ อินทร์ใจเอื้อ" แต่ตกรอบตัวแทนภาค จากนั้นได้ทำศัลยกรรมใบหน้าบางส่วน และเปลี่ยนชื่อเป็น "นภัทร" หลังจากนั้น ในปี พ.ศ. 2553 กันได้เข้าประกวดร้องเพลงในรายการ เดอะสตาร์ 6 และได้ผ่านเข้ารอบ 8 คนสุดท้าย  โดยเมื่อสิ้นสุดการแข่งขัน กันได้คว้าตำแหน่งผู้ชนะเลิศไปครองด้วยเปอร์เซ็นต์ของคะแนนรวมทั้งหมด 61.12%   นับเป็นก้าวแรกในการเข้าสู่วงการบันเทิงของเขา
เข้าสู่วงการบันเทิง > พ.ศ. 2552-2553 > พ.ศ. 2553 ผลงานหลังเป็นแชมป์รุ่น 6 รายการเดอะสตาร์ ค้นฟ้าคว้าดาว

หลังจากรายการเดอะสตาร์ 6  จบลง ชื่อของ นภัทร  อินทร์ใจเอื้อ ถูกตีพิมพ์ลงบนสื่อสิ่งพิมพ์หลายฉบับด้วยกัน  กันได้ให้สัมภาษณ์หนังสือพิมพ์ สื่อนิตยสารต่าง ๆ  อย่างมากมาย  นอกจากนี้ยังได้ถ่ายแบบลงนิตยสารหลายเล่มด้วยกัน เช่น สุดสัปดาห์ OHO (อังกฤษ: OHO)  ไฮ (อังกฤษ: Hi) พลอยแกมเพชร  เปรียว  ผู้หญิง  ขวัญเรือน  กุลสตรี  โคเรียน ซีรีส์ แคส (อังกฤษ: Kazz) วอลลุ่ม (อังกฤษ: Volume)  เธอกับฉัน เป็นต้น
เข้าสู่วงการบันเทิง > พ.ศ. 2552-2553 > พ.ศ. 2553 ผลงานหลังเป็นแชมป์รุ่น 6 รายการเดอะสตาร์ ค้นฟ้าคว้าดาว > เพลง ระยะทำใจ, ยังไงก็รัก และ หวังดีประสงค์รัก

กันมีผลงานเพลงชิ้นแรก ในอัลบั้มเดอะสตาร์ 6 คือเพลง ระยะทำใจ  นอกจากนี้แล้วกันยังได้มีผลงานมิวสิกวิดีโอครั้งแรก เพลง ระยะทำใจ และรวมถึงมิวสิกวิดีโอเพลง ยังไงก็รัก ที่ถ่ายทำร่วมกับเพื่อนๆ อีก 7 คน คือ ริท เรืองฤทธิ์, โตโน่ ภาคิน, เซน กรรฐกรฐ์, เกศ จิณภัค, เกรซ รัชย์ณมณทร์, ไอซ์ ณัฐพัชร์ และ เก่ง วาโย และกันได้ปล่อยเพลงที่ 2 เพลง หวังดีประสงค์รัก จากอัลบั้ม Vietrio & Friends
เข้าสู่วงการบันเทิง > พ.ศ. 2552-2553 > พ.ศ. 2553 ผลงานหลังเป็นแชมป์รุ่น 6 รายการเดอะสตาร์ ค้นฟ้าคว้าดาว > เพลง ระยะทำใจ, ยังไงก็รัก และ หวังดีประสงค์รัก > อัลบั้ม กันเอง

ในวันที่ 25 พฤศจิกายน 2553 อัลบั้ม กันเอง อัลบั้มเดี่ยวครั้งแรกในชีวิตของกัน ได้วางแผงเป็นวันแรก เพลงในอัลบั้มที่ได้รับการโปรโมตได้แก่ เฮ้อ เพลงที่ 3 ในชีวิตของกัน เพลงที่ 4 เพลง กันเอง เพลงที่ 5 เพลง ปลุกฉันได้ไหม
เข้าสู่วงการบันเทิง > พ.ศ. 2554 > ละครเรื่องเรือนแพ

ละครเรื่องเรือนแพออกอากาศเมื่อวันที่ 20 มิถุนายน - 9 สิงหาคม พ.ศ. 2554 เป็นผลงานละครเรื่องแรกในชีวิตของเขา มีความยาว 30 ตอน กำกับการแสดงโดย สันต์ ศรีแก้วหล่อ เป็นเรื่องราวโศกนาฏกรรมของเพื่อนรัก ที่สุดท้ายมิตรภาพ ความรัก และความผูกพันของเพื่อนต้องแตกหักลงในที่สุด ซึ่งแสดงร่วมกับ ภาคิน คำวิลัยศักดิ์, ยุกต์ ส่งไพศาล และบุษกร ตันติภนา  ซึ่งกันได้ร้องเพลงเรือนแพ เพลงอมตะประกอบละครเรือนแพด้วย ละครเรื่องนี้ถือว่าประสบความสำเร็จในด้านรางวัลเพราะได้รับรางวัลเมขลา ครั้งที่ 24 ประจำปี 2554 จำนวน 2 รางวัล คือรางวัลมณีเมขลาดีเด่นยอดนิยม ประเภท ดารานำชายดีเด่นยอดนิยม (นภัทร อินทร์ใจเอื้อ) และรางวัล มณีเมขลาดีเด่นยอดนิยม ประเภท ละครดีเด่นยอดนิยม (เรือนแพ) และส่งให้ภาคิน คำวิลัยศักดิ์ คว้ารางวัลนักแสดงนำชายดีเด่น จากเวทีรางวัลโทรทัศน์ทองคำ ครั้งที่ 26 อีกด้วย
เข้าสู่วงการบันเทิง > พ.ศ. 2554 > ถึงไหนถึงกัน คอนเสิร์ต

24 - 25 กันยายน 2554 กันเปิดคอนเสิร์ตเดี่ยวเต็มรูปแบบครั้งแรกในชีวิต จำนวน 2 รอบ ณ รอยัล พารากอน ฮอลล์ ด้วยเพลงเพราะกว่า 30 เพลง กันเป่าขลุ่ยโชว์เพลง “น้ำตาแสงใต้”, ชวน สน ส่งไพศาล มาบรรเลงเปียโนเพราะๆ ร้องเพลง “แค่คิดถึงกัน”, ครวญเพลง“เรือนแพ”กับคุณอาชรินทร์ นันทนาคร, ควงมัดหมี่-พิมพ์ดาว นางเอกคู่ขวัญจากละครเวที “สี่แผ่นดิน เดอะมิวสิคัล” มาโชว์เพลงซึ้ง “คิดถึง”, ดวลเมดเล่ย์ลูกทุ่งเมืองสุพรรณกับสาว เปา-เปาวลี, ฮากับ 3 หนุ่ม กัน-ริท-โตโน่ ที่งัดมุกเด็ดๆ มาเผากันเองบนเวที และปิดท้ายคอนเสิร์ตในเพลงซึ้งๆ “พยุง” และ “ข้างๆ หัวใจ” เพื่อขอบคุณแฟนๆ
เข้าสู่วงการบันเทิง > พ.ศ. 2554 > ละครเวทีเรื่อง สี่แผ่นดิน เดอะมิวสิคัล

เปิดการแสดง 30 พฤศจิกายน 2554 ถึง 24 มีนาคม 2555 จำนวน 101 รอบการแสดง ที่โรงละคร เมืองไทยรัชดาลัย เธียเตอร์ ละครเวทีที่ได้ถ่ายทอดความจงรักภักดีเรื่องหนึ่งที่ยังอยู่ในความทรงจำของประชาชนชาวไทย ผลงานละครเวทีเรื่อง สี่แผ่นดิน เดอะมิวสิคัล เป็นการเผยแพร่พระราชกรณียกิจของพระมหากษัตริย์ ให้ปวงชนชาวไทยได้ระลึกและตระหนักถึงพระมหากรุณาธิคุณที่ทุกพระองค์ทรงมีต่อพสกนิกรชาวไทย รวมถึงเพื่อร่วมฉลอง 100 ปีชาตกาลหม่อมราชวงศ์คึกฤทธิ์ ปราโมช ผู้ประพันธ์ และเป็นส่วนหนึ่งของผลงานเทิดพระเกียรติ เนื่องในพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 กำกับการแสดงโดย ถกลเกียรติ วีรวรรณ
กันรับบท คุณเปรม (วัยหนุ่ม)  สำหรับ “แม่พลอย” ตัวละครเอกของเรื่อง (รับบทโดยสินจัย เปล่งพานิช) ชีวิตของเธอ มีเพียง “สถาบันพระมหากษัตริย์” ที่เป็นเครื่องยึดเหนี่ยวจิตใจและหัวใจที่เต็มเปี่ยมไปด้วยความจงรักภักดี ซึ่งในแต่ละรัชกาลต่างต้องประสบกับเหตุการณ์สำคัญมากมายในชีวิต เริ่มต้นเหตุการณ์เลิกทาส(รัชกาล 5) การรับอารยธรรมจากตะวันตก(รัชกาล 6) เหตุการณ์อภิวัฒน์ พ.ศ. 2475(รัชกาล 7) และสงครามโลกครั้งที่ 2(รัชกาล 8) จวบจนวาระสุดท้ายของแม่พลอยที่ได้เห็นพระบาทสมเด็จพระเจ้าอยู่หัวภูมิพลอดุลยเดช (รัชกาล 9) เสด็จฯ กลับมาเมืองไทย
ระหว่างช่วงเปิดการแสดง กันได้ล้มป่วยเป็นลำไส้อักเสบ จนอาเจียนระหว่างเล่น ในช่วงเช้าของวันพุธซึ่งเป็นวันทำการแสดง
ในปี พ.ศ. 2557 ทางซีเนริโอ ได้นำกลับมาจัดแสดงที่เมืองไทยรัชดาลัย เธียเตอร์อีกครั้ง เพราะเข้ากับสถานการณ์บ้านเมือง พร้อมเปลี่ยนนักแสดงใหม่เพื่อต้องการความแปลกใหม่ เริ่มแสดง 17 กรกฎาคม พ.ศ. 2557 ถึง 24 สิงหาคม พ.ศ. 2557 รวม 50 รอบ
และในปี 2560 ทางซีเนริโอ ได้นำกลับมาแสดงใหม่ในช่วงเดือนสิงหาคม เริ่มแสดง วันที่ 8 สิงหาคม 2560 ถึง 10 ธันวาคม 2560 รวม 63 รอบ (โดยไม่รวมรอบ Gala)
(พักการแสดงตั้งแต่วันที่ 9 ตุลาคม - 10 พฤศจิกายน 2560 เพื่อถวายความอาลัยในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช)
ในการนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ทอดพระเนตรละครเวที "สี่แผ่นดิน เดอะมิวสิคัล" รอบปฐมทัศน์ วันที่ 8 สิงหาคม 2560